Diari Oficial de la Generalitat Valenciana


Sumari del DOGV 4127, del 14-11-2001 (2001/10269)

Informació pública de la suspensió de l'atorgament de llicencies de parcel·lació de terrenys, edificació, demolició i, en general, qualsevol tipus d'actuació urbanística de l'Ajuntament de l'Alfàs del Pi.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4127

Data del DOGV
:   14-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10409


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de la suspensió de l'atorgament de llicencies de parcel·lació de terrenys, edificació, demolició i, en general, qualsevol tipus d'actuació urbanística de l'Ajuntament de l'Alfàs del Pi. [2001/M10962]
  
El ple de l'ajuntament, en sessió de data 8 de novembre de 2001, va adoptar l'acord que té la part dispositiva primera següent:
  
En relació amb les treballs tècnics preliminars encaminats a la protecció del sistema litoral i, en conseqüència, a fi d'aconseguir una integració i desenvolupament harmònics de les façanes marítima (cales i penya-segats: preservació de la fauna i flora marines) i terrestre (posada en valor paisatgística, així com la lògica preservació de la seua fauna i flora, i la seua interrelació marítima) i, com a mesura cautelar, se suspén l'atorgament de llicencies de parcel·lació de terrenys, edificació, demolició i, en general, qualsevol tipus d'actuació urbanística compresa en l'àrea detallada en l'estudi tècnic preliminar redactat a l'efecte, amb el fi de facilitar l'estudi de la modificació de l'instrument de planejament general vigent per a l'ordenació, preservació i planificació urbanística en l'àmbit d'actuació territorial tècnicament proposat i en salvaguarda dels interessos públics. L'esmentada suspensió, d'acord amb el que disposa l'article 152.3 del Reglament de Planejament, s'extingirà, en tot cas, en el termini d'un any, que es mantindrà per un altre més, si durant el primer període es produeix la convocatòria d'informació pública.
  
Contra l'acord plenari, que posa fi a la via administrativa,(d'acord amb el que disposat l'article 116 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener), podrà interposar-se recurs potestatiu de reposició o impugnar-se directament davant la jurisdicció contenciosa administrativa. El termini per a interposar el recurs contenciós administratiu serà de dos mesos, a comptar des del dia següent al de la publicació de l'acord, davant de la sala d'aquest ordre del Tribunal Superior de Justícia de la Comunitat Valenciana, sense que l'esmentat recurs suspenga l'execució de l'acord i sense perjudici que es puga exercir, si és procedent, qualsevol altre que s'estime pertinent.
  
No es podrà interposar recurs contenciós administratiu fins que el recurs de reposició siga resolt expressament, o s'haja produït la desestimació presumpta per transcurs del termini.
  
Cosa que es publica perquè en prengueu coneixement.